	[image: image1.jpg]



РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-01102/2014-04
20.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је
О Д Л У К У
о акредитацији студијског програма
Утврђује се да ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ са седиштем у ДОБРОПОЉСКА 5, ШАБАЦ, ПИБ: 100125590, Матични број: 07120478,  испуњава прописане стандарде за акредитацију студијског програма  Специјалистичке струковне студије - ОБРАЗОВАЊЕ СТРУКОВНИХ ВАСПИТАЧА-СПЕЦИЈАЛИСТА ЗА РАД СА ДЕЦОМ РАНОГ УЗРАСТА у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е
Високошколскa установа ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ са седиштем у ДОБРОПОЉСКА 5, ШАБАЦ, је дана 30.6.2014. године поднела захтев за акредитацију студијског програма  Специјалистичке струковне студије - ОБРАЗОВАЊЕ СТРУКОВНИХ ВАСПИТАЧА-СПЕЦИЈАЛИСТА ЗА РАД СА ДЕЦОМ РАНОГ УЗРАСТА у оквиру поља друштвено-хуманистичких наука под бројем 612-00-01102/2014-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ и предлог одлуке, достављени су Комисији за акредитацију и проверу квалитета.
Подаци о студијском програму Специјалистички струковни програм Образовање струковних васпитача - специјалиста за рад са децом раног узраста; Друштвено-хуманистичко поље, Област педагошких и андрагошких наука.
Назив дипломе и додатак дипломе  Специјалиста струковни васпитач за рад са децом раног узраста је у складу са листом звања Националног савета.
Програм је прихваћен од стране Наставно-научног већа ВШУ 12.11. 2013. године.
1. Број наставника на студијском програму према електронском формулару, односно табели 9.1. је  9
 -Број наставника са пуним радним временом = 8
 -Број наставника по уговору = 1
 -Број сарадника на студијском програму = 4
 -Број сарадника са пуним радним временом = 3
             -Трајање програма 1 година (2 семестра)
 -Број ЕСПБ = 60
 -Број студената који се уписује на студијски програм: 25
 -Укупно часова недељно (према табели 9.1.) коју држе наставници=10
 -Укупно часова наставе недељно коју држе сарадници (према табели 9.4.) = 10
    -Проценат изборности на програму=36,67 %
         -Просечно оптерећење наставника на програму= 1.50/ 5.62 на установи  
            -Просечно оптерећење сарадника на програму= 2.25/ 9.35 на установи
            -Проценат наставе коју држе наставници са пуним радним временом= 100.00 %
- Простор за извођење наставе = 2.200 м2; 2.32 м2 по студенту за извођење наставе по сменама.
- Наведено је 26 основних библиотечких јединица за програм,  од укупно 26912 јединица.
Примедба: Повећати број библиотечких наслова за овај студијски програм.
Циљ је да студенти овладају савременим теоријским знањима о психомоторном развоју и принципима неге и васпитања деце раног узраста и буду практично оспособљени за  стварање физичког и социјалног окружења за њихов свеукупни развој. Изборни предмети у програму треба да омогуће задовољавање индивидуалних интересовања студената.
То, даље, треба да утиче на формирање будућих васпитача са особинама прихватљивим у савременом друштву, као што су професионална радозналост, стална отвореност за новине у раду, солидарност, толерантност, отвореност за мултикултуралност, уважавање у животу и раду и вредности других и другачијих.
Циљеви учења на овом студијском програму усклађени су са потребама друштва у садашњем тренутку, циљевима реформе целокупног образовања, окретања према европским искуствима и пракси.
Kомисија за акредитацију и проверу квалитета, утврдила је да високошколска установа ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ  за студијски програм  Специјалистичке струковне студије - ОБРАЗОВАЊЕ СТРУКОВНИХ ВАСПИТАЧА-СПЕЦИЈАЛИСТА ЗА РАД СА ДЕЦОМ РАНОГ УЗРАСТА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:
- високошколској установи
- архиви КАПК
	ПРЕДСЕДНИК

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И
ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма
ВИСОКА  ШКОЛА СТРУКОВНИХ СТУДИЈА ЗА ВАСПИТАЧЕ са седиштем у ДОБРОПОЉСКА 5, ШАБАЦ, ПИБ: 100125590, Матични број: 07120478, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Специјалистичке струковне студије - ОБРАЗОВАЊЕ СТРУКОВНИХ ВАСПИТАЧА-СПЕЦИЈАЛИСТА ЗА РАД СА ДЕЦОМ РАНОГ УЗРАСТА у оквиру поља друштвено-хуманистичких наука и то за 25 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

